Tiẓri i ɣef tebna tezrawt-agi d tazṛiwuri i d-yesnulfa A. Martinet ḍefṛen-tt deffir-s yimusnilsen n tmaziɣt am Bentolila akked Chaker. Ayen i aɣ yeɛnan deg yiferdisen n snat n taggayin tamawalant d tjerrumant deg wagum anmuddis d tawuri-nsen akked yinumak i dttaken. S tezṛi-agi i nettwali twulem nezzeh, nezmer ad nezeṛ amek awalac awuran ara yesɛau tazrert ɣef unamek amatu n tenfalit tukrift mi ara t-nbeddel d wayeḍ, ara t-nernu neɣ ad tnekkes akk seg tefyirt; ma ad tesseḥbiber tenfalit ɣef umenzamek-is ad tesɛu anamek wis sin, neɣ ad ibeddel unamek irkelli, yeɛni ad d-tlal tenfalit tukrift neɣ tilellit-nniḍen, u ma yella anulfu n unamek d teyḍamekt-nniḍen yezmer ad d-yili bla ma iṛuk ukarif aseddasan.